Niemand weet wat die presiese waarheid is waarom Bileam sowel die swart toordery as die Here aanbid het nie.
Hy het seker ook soos al die ander gehoor van al die veldslae van die Israeliete en dat hulle dan elke keer gesê het dat dit die Here is wat die oorwinning gegee het.
Hy het sekerlik ook gehoor van die kwartels en die manna en selfs ook van die kere wat die Here vir hulle water gegee het in die woestyn.
Hy was dus inderdaad baie sleg en gevaarlik, want hy het toe sy toorkuns gaan beoefen en verkoop onder die naam van die Here.
Luister weer wat sê die Heilige Gees hier: Bileam het die loon van die ongeregtigheid liefgehad, maar die bestraffing van sy eie oortreding ontvang.
Dit was juis die feit dat Bileam sy toordery in die Naam van die Here bedryf het, wat Balak laat insien het dat hy die aangewese man is om die Israeliete te vervloek.
Die gebruik onder die heidene van daardie tyd was dat hulle geglo het dat hulle hulle vyande se gode moet omkoop voordat hulle gaan veg.
Hulle het dan meer offers en groter offers gebring aan die gode van die vyande, met die gedagte dat die vyand se gode dan meer waardering vir hulle as vir die eie volk sou hê.
Daarom bou Balak sewe altare op elke plek. Elke altaar kry 'n bul en 'n ram wat daarop geoffer moet word.
Hy sal die Israeliete vervloek as hy eers daar is - want hy besef dat hy sy betaling by Balak gaan verbeur as hy die Israeliete gaan seën i.p.v. vervloek.
As hy die Here sou teëgaan, gaan hy sterf - die gebeure met die Engel van die Here is nog te vars in sy geheue.
Balak was egter baie beslis dat die Here die Israeliete moet vervloek. Soos 'n heiden dink, gaan hy na 'n ander plek toe, want hy het gedink dat die Here nie daar sal wees nie.
By die derde altaar sê die Here dat Bileam nie weer toorkunsies mag bedryf het nie. Maar vir die res is die heidense vertoon by die derde altaar sommer baie kwaai.
Toe Bíleam sien dat dit goed was in die oë van die HERE om Israel te seën, het hy hom nie soos die vorige kere tot towery gewend nie, maar sy gesig na die woestyn gedraai. Toe Bíleam sy oë opslaan en Israel sien soos hy volgens sy stamme in die laer staan, het die Gees van God op hom gekom. (Numeri 24:1-2 AFR53)
En hy het ook besef dat die oordeel van die Here oor hom vasstaan as hy dit sou durf waag om hierdie volk te vloek.
Jesus het gesterf tot seën vir die wat glo, maar dit gebeur juis omdat Hy die vervloeking van God oor al hulle sondes gedra het.
Daarom beloof die Here aan ons sy seën daarin dat ons die oneindige vreugde sal beleef om in die hiernamaals die Here sonder ophou in Sy teenwoordigheid te loof en te prys.
Nadat ons vryspraak gekry het, gaan ons verder in 'n lewe waar alles nie weer altyd verkeerd loop soos hier nie, omdat daar net die volmaakte beplanning van God geld.
Daardie dag sal ons verstaan waarom slegte dinge met ons gebeur het, en sal ons die insig hê in elke gebeurtenis wat ons deur die beskikking van God oorgekom het.
Hy sterf tot die veroordeling van hulle wat nie in God glo nie, en wat sy gebooie probeer omseil, en ander daarmee skade aandoen.